《金缕曲 再用前韵赠君佩》
清代·胡汉民

道出阳关矣。谱新声、回黄转绿，人间何似。我自豪吟君绮语，一样风流可喜。

休记得、树犹如此。沧海横流流未尽，笑黄巾、也咒苍天死。

濯足去，且从尔。

二三豪杰为时起。叹年来、东奔西顾，风云难纪。独有蛾眉忘不得，明月楼高独倚。

应与说、归期方迩。一局楸枰容易决，待他年、再洗巢由耳。

万里路，行复止。